**Z á p i s n i c a**

**riadneho zasadnutia obecného zastupiteľstva v Dolných Zeleniciach dňa 28.10.2021 o 17,00 hod. v Kultúrnom dome**

*Prítomní*:

Mgr. Dagmar Jakubcová, starostka obce

*Poslanci OZ*: Andrea Farkašová, Peter Kalnický, Lýdia Koštialová, Mária Králiková, Bc.MáriaKunkelová, Zuzana Maronová, Jozef Žiža

Mgr. Edita Podhradská

Ospravedlnená: Mgr. Dagmar Kopúnová, hlavný kontrolór obce

Hostia: podľa prezenčnej listiny

**1.Otvorenie**

Starostka obce prítomných privítala, konštatovala, že zasadnutie je uznášaniaschopné.

**2.Určenie zapisovateľky a overovateľov zápisnice**

 Za zapisovateľku starostka obce určila Mgr. Editu Podhradskú a za overovateľov zápisnice určila

Lýdiu Koštialovú a Bc. Máriu Kunkelovú.

**3.Schválenie programu rokovania**

Nakoľko k návrhu programu rokovania nemal nikto žiadne pripomienky, starostka obce navrhla hlasovanie.

*Hlasovanie:*

*Prítomní: 7*

*Za:7–*Andrea Farkašová, Peter Kalnický, Lýdia Koštialová, Mária Králiková, Bc.MáriaKunkelová, Zuzana Maronová, Jozef Žiža

*Proti:0*

*Zdržal sa:0*

***Uznesenie č.7/2021***

***Obecné zastupiteľstvo obce Dolné Zelenice schvaľuje program rokovania:***

**Program rokovania:**

1. Otvorenie

2. Určenie zapisovateľa a overovateľov

3. Schválenie programu zasadnutia

4. Kontrola plnenia uznesení

5. Záverečný účet obce Dolné Zelenice za rok 2020

6. Prevod finančných prostriedkov z rezervného fondu na bežný účet

7. Schválenie prevodu – vlastníctva – zámena pozemkov – PD Siladice a obec Dolné Zelenice z dôvodu hodného osobitného zreteľa

8. Opätovné prerokovanie žiadosti majiteľov bytovky s. č. 104 o odkúpenie pozemkov

9. Rôzne

10. Došlá pošta – p. František Števík – list zo dňa 14.4.2021

11. Diskusia

12. Záver

**4.Kontrola plnenia uznesení**

Starostka obce uviedla, že všetky uznesenia sú splnené, alebo sa plnia priebežne.

*Hlasovanie:*

*Prítomní:7*

*Za:7–*Andrea Farkašová, Peter Kalnický, Lýdia Koštialová, Mária Králiková, Bc.MáriaKunkelová, Zuzana Maronová, Jožef Žiža

*Proti:0*

*Zdržal sa:0*

***Uznesenie č.8/2021***

***Obecné zastupiteľstvo obce Dolné Zelenice berie na vedomie kontrolu plnenia uznesení.***

**5.Záverečný účet obce Dolné Zelenice za rok 2020**

Pracovníčka obce Mgr. Edita Podhradská prítomných bližšie oboznámila so záverečným účtom obce Dolné Zelenice na rok 2020. Nakoľko nikto nemal pripomienky, starostka navrhla hlasovanie.

*Hlasovanie:*

*Prítomní:7*

*Za:7 -* Andrea Farkašová,Peter Kalnický, Lýdia Koštialová, Mária Králiková, Bc.MáriaKunkelová, Zuzana Maronová, Jozef Žiža

*Proti:0*

*Zdržal sa: 0*

***Uznesenie č.9/2021***

***Obecné zastupiteľstvo obce Dolné Zelenice berie na vedomie:***

1. ***a.) stanovisko hlavného kontrolóra obce Dolné Zelenice***

***b.) správu nezávislého audítora z auditu individuálnej účtovnej závierky***

***2. Obecné zastupiteľstvo obce Dolné Zelenice schvaľuje:***

***a.) záverečný účet obce Dolné Zelenice za rok 2020 a celoročné hospodárenie bez výhrad***

***b.) schodok rozpočtového hospodárenia za rok 2020 vo výške – 34 017,25€ zistený podľa §10 odst. 3 písm. a.), b.) zákona č. 583 z roku 2004 Z. z. v platnom znení o rozpočtových pravidlách územnej samosprávy a o zmene a doplnení niektorých zákonov v z. n. p. bude vysporiadaný v roku 2021 z finančných fondov obce Dolné Zelenice.***

**6.Prevod finančných prostriedkov z rezervného fondu na bežný účet**

Starostka obceprítomných informovala o stretnutí s obyvateľmi a majiteľmi nehnuteľností susediacich s miestnou komunikáciou - od pána Babjaka po manželov Kollárových. Nakoľko obec nemá v rozpočte na rok 2021 zahrnutú položku na opravu miestnych komunikácií, bolo by vhodné previezť finančné prostriedky vo výške 5 000€ z rezervného fondu na bežný účet obce. Ak sa tieto finančné prostriedky nepoužijú na miestne komunikácie, prostriedky sa vrátia ku koncu rok 2021 späť na účet rezervného fondu.

*Hlasovanie:*

*Prítomní:7*

*Za:7-* Andrea Farkašová, Peter Kalnický, Lýdia Koštialová, Mária Králiková, Bc.MáriaKunkelová

*Proti:0*

*Zdržal sa:0*

***Uznesenie č.10/2021***

***Obecné zastupiteľstvo obce Dolné Zelenice schvaľuje prevod 5 000€ z rezervného fondu na bežný účet obce.***

**7.Schválenie prevodu – vlastníctva – zámena pozemkov – PD Siladice a obec Dolné Zelenice z dôvodu hodného osobitného zreteľa**

Starostka obce prítomných informovala o prebiehajúcom procese vo veci zámeny pozemkov a dala návrh na hlasovanie. Prítomní o zámene pozemkov už boli informovaní na predchádzajúcich zasadnutiach.*Hlasovanie:*

*Prítomní:7*

*Za:7 -* Andrea Farkašová, Peter Kalnický, Lýdia Koštialová, Mária Králiková, Bc.MáriaKunkelová

*Proti:0*

*Zdržal sa:0*

***Uznesenie č.11/2021***

***Obecné zastupiteľstvo obce Dolné Zelenice podľa § 9a odst.8 písm.e) zák.č.138/1991 Zb. o majetku obcí v znení neskorších predpisov schvaľuje prevodvlastníctva nehnuteľnosti – zámena pozemkov: pozemok vo vlastníctve obce Dolné Zelenice parc.č.1868/141 reg. „E“ ostatná plocha vo výmere 3004 m2 LV č.2627 za pozemok vo vlastníctve PD Siladice a to parc.č 300/21 – orná pôda vo výmere 2002 m2 LV. Č.206 – Geometrický plán č. 306/2020 zo dňa 21.8.2020 vypracovaný geodetom Róbertom Sadloňom – z dôvodu hodného osobitného zreteľa.***

***Zdôvodnenie:***

Pozemok, ktorý je vo vlastníctve obce Dolné Zelenice, obec nemôže využívať na iné ako poľnohospodárske účely, nachádza sa v katastri obce Dvorníky, zamenený pozemok je pre obec značne výhodnejší i z hľadiska územného plánu obce Dolné Zelenice.

**8.Opätovné prerokovanie žiadosti majiteľov bytovky s. č. 104 o odkúpenie pozemkov**

Starostka obce opätovne prítomných informovala so žiadosťou o odkúpenie obecných pozemkov pod bytovkou. Majitelia pôvodnú žiadosť doručili na obecný úrad 26.8.2020. Obecnú zastupiteľstvo obce Dolné Zelenice ju prerokovalo dňa 2.9.2020. Písomná odpoveď bola odoslaná 30.9.2020. V odpovedi bolo navrhnuté spoločné stretnutie vlastníkov bytov a zástupcov obce. Starostka obce pozvala majiteľov bytov ako aj zástupcu investora novej IBV – PD Siladice Róbert Paukovič. Na tomto stretnutí im boli vysvetlené všetky zákonné možnosti odpredaja pozemkov.

K danej situácii starostka obce a poslanci OZ navrhujú, aby obec Dolné Zelenice dala vypracovať geometrický plán a vyčlenila dve parcely – parcely pod bytovým domom a parcela, na ktorej sa nachádzajú hospodárske budovy, žumpa, pivnica, garáž a podobne.

Po vzájomnej rozprave poslanci a starostka sa zhodli na tom, že pri predaji pozemkov ( v prípade hodného osobitného zreteľa ), by mala obec postupovať individuálne ku každej žiadosti. Z toho dôvodu navrhli zrušenie uznesenia č. 9/2020 z 28.4.2020.

*Hlasovanie:*

*Prítomní:7*

*Za:6 -* Andrea Farkašová, Peter Kalnický, Lýdia Koštialová, Mária Králiková, Zuzana Maronová, Jozef Žiža

*Proti:0*

*Zdržal sa:1 – Bc. Mária Kunkelová*

***Uznesenie č.12/2021***

***Obecné zastupiteľstvo obce Dolné Zelenice ruší uznesenie č. 9/2020 zo dňa 28.4.2020.***

-Starostka obce prítomných informovala, že pozemky pod stavbou bytovky sa môžu odpredať žiadateľom na základe zákonnej výnimky podľa §9a ods.8 písm.b) zákona o majetku obcí.

Poslanci OZ navrhli cenu  predaja pozemku pod bytovkou vo výške 2€/m2. Nakoľko nikto z prítomných nemal k tomuto návrhu žiadne pripomienky, starostka obce dala návrh na hlasovanie.

*Hlasovanie:*

*Prítomní:7*

*Za:6 -* Andrea Farkašová, Peter Kalnický, Lýdia Koštialová, Mária Králiková, Zuzana Maronová, Jozef Žiža

*Proti:0*

*Zdržal sa:1 – Bc. Mária Kunkelová*

***Uznesenie č.13/2021***

***Obecné zastupiteľstvo obce Dolné Zelenice schvaľuje predaj časti pozemku parc. č. 319/2 v k. ú. Obci Dolné Zelenice pod stavbou bytovky s. č. 104 za cenu 2€/m2majiteľom bytov bytového domu v obci Dolné Zelenice č.s. 104 – predaj podľa § 9a odst.8 písm. b) Zákona č.138/1991 Zb. o majetku obcí.***

Starostka obce v rámci tohto bodu uviedla, že na predaj ďalšej časti parcely, kde sa nachádzajú hospodárske budovy, garáž, žumpa a pod. sa určí cena podľa znaleckého posudku, ktorý dá vypracovať ako aj geometrický plán na odčlenenie oboch parciel. Geometrický plán dá vypracovať obec Dolné Zelenice.

**9.Rôzne**

Starostka obce navrhla začlenenie nevyčerpaných finančných prostriedkov z predchádzajúcich rokov vo výške 20 000€ do rozpočtu obce na rok 2021. Navrhla hlasovanie.

*Hlasovanie:*

*Prítomní:7*

*Za:7-* Andrea Farkašová, Peter Kalnický, Lýdia Koštialová, Mária Králiková, Bc.MáriaKunkelová, Zuzana Maronová, Jozef Žiža

*Proti:0*

*Zdržal sa:0*

***Uznesenie č.13/1/2021***

***Obecné zastupiteľstvo obce Dolné Zeleniceschvaľuje prevod nevyčerpaných finančných prostriedkov z predchádzajúcich rokov vo výške 20 000€ do rozpočtu obce na rok 2021.***

-Starostka obce informovala o prácach vykonaných a vykonávaných na pozemku, ktorý bude slúžiť na zelený odpad. Vytriedený zelený odpad zvyšuje % triedenia, čo môže prispieť k nižšej sadzbe poplatku za vývoz a uloženie komunálneho odpadu.

Pán Pavol Synak navrhol namiesto kameňa uložiť betónové panely.Starostka obce sa informovala o najvýhodnejšej a najvhodnejšej alternatíve, zisťovala ceny betónových panelov, ale v súčasnosti by to bolo pre obec finančne náročné. Aj tak by sa muselo urobiť pod betónové platne kameninové lôžko, na ktoré by sa panely ukladali. Zatiaľ navrhla riešenie spevniť časť pozemku kamenivom - na vstup na pozemok autami a drvičom. Toto riešenie by bolo v hodnote cca 4000 Eur.

Starostka obce dala návrh na schválenie vyložiť kameňom časť pozemku na ukladanie zeleného odpadu, na čo budú potrebné finančné prostriedky vo výške cca 4000 Eur.

*Hlasovanie:*

*Prítomní:7*

*Za:7 -* Andrea Farkašová, Peter Kalnický, Lýdia Koštialová, Mária Králiková, Bc.MáriaKunkelová, Zuzana Maronová, Jozef Žiža

*Proti:0*

*Zdržal sa:0*

***Uznesenie č.14/2021***

***Obecné zastupiteľstvo obce Dolné Zeleniceschvaľuje finančné prostriedky vo výške 4000 Eur použiť na spevnenie časti pozemku, ktorý bude slúžiť na ukladanie zeleného odpadu.***

1. Starostka obce a časť poslancov OZ (Bc.Kunkelová, M.Králiková, L.Koštialová, A.Farkašová) sa zúčastnili dňa 6.5.2021 o 18,00 hod.spoločného stretnutia majiteľmi nehnuteľností vo veci opravy miestnej komunikácie. Starostka obce ako aj poslanci vysvetlili na stretnutí, že obec Dolné Zelenice je naklonená k oprave danej komunikácie, ale nie je majiteľom celej parcely. Z toho dôvodu je potrebné od jednotlivých majiteľov odkúpiť časť ich pozemku, aby mohla oprava byť zrealizovaná. Majitelia týchto nehnuteľností vyjadrili súhlas, že odpredajú Obci časť ich pozemku za 1Euro parcela, ak obec vykoná opravu do septembra 2022. Pani Andrea Farkašová navrhla spracovanie zmluvy o budúcej zmluve, v ktorej bude vyjadrený súhlas vlastníkov susedných nehnuteľností k miestnej komunikácií za cenu 1€/parcela. a prísľub obce s ukončením realizácie opravy miestnej komunikácie v 9/2022. Geometrický plán dá vypracovať obec Dolné Zelenice. Pán Peter Kalnický sa spýtal, či a ako môže dať Obec takúto záruku. Ak sa nedodržia podmienky zmluvy, účinnosť zmluvy padá.

*Hlasovanie:*

*Prítomní:7*

*Za:7 -* Andrea Farkašová, Peter Kalnický, Lýdia Koštialová, Mária Králiková, Bc.MáriaKunkelová, Zuzana Maronová, Jozef Žiža

*Proti:0*

*Zdržal sa:0*

***Uznesenie č.15/2021***

***Obecné zastupiteľstvo obce Dolné Zeleniceschvaľuje vypracovanie zmluvy o budúcej zmluve, v ktorej bude vyjadrený súhlas vlastníkov susedných nehnuteľností k miestnej komunikácií za cenu 1€/parcela2 a prísľub obce s ukončením realizácie miestnej komunikácie v 9/2022.***

**8. Došlá pošta**

* Pán František Števík – list zo dňa 14.4.2021 zaevidovaný pod č. DZ-044/2021

Andrea Farkašová list prečítala.

* Žiadosť manželov Miloša Rafajdusa a manželky zo dňa 10.5.2021 o odkúpenie pozemku – parcela č. 308/142 o výmere 125 m2 v k. ú. Dolné Zelenice.

Starostka prítomných so žiadosťou oboznámila.

Poslanci navrhli, že žiadosť pána Miloša Rafajdusa a manželky odročuje na najbližšie budúce zasadnutie OZ.

**9. Diskusia**

- Pán Peter Kalnický– navrhol, že by bolo vhodné umiestniť dopravné značky: priechodov pre chodcov s elektrickým alebo solárnym blikačom. Hlavne priechod pre chodcov pri Základnej škole pri ceste.Starostka obce odpovedala, že priechody pre chodcov pri Základnej škole pri ceste a priechod pre chodcov pri Orechovej uličke mali byť už v roku 2018 odstránené na základe určenia Okresného úradu v Trnave, odbor cestnej dopravy a pozemných komunikácií. Okresný úrad toto určenie odstránenia priechodov pre chodcov vydal na základe kontroly stavu dopravného značenia, ktorú vykonal Okresný dopravný inšpektorát v Trnave.Starostka obce sa proti odstráneniu priechodov pre chodcov písomne odvolala a zaujala nesúhlasné stanovisko.

-Pán František Jurčák – mal dotaz, čo mienime robiť s kamiónmi prechádzajúcimi cez obec. Starostka obce odpovedala, že táto otázka – pripomienka by mala byť smerovaná inam. Ale v minulosti už starostovi obcí vydali nesúhlasné stanovisko k prejazdom kamiónov cez obce. Frekvencia prejazdov sa znížila, ale starosta obce nemá právo kontrolovať a zastavovať cestnú premávku., či má vodič zaplatený nejaký poplatok, kde má nakládku a vykládku tovaru a cesty III.triedy by mali byť označené, kde je odklon od tejto nákladnej dopravy,

-Pán František Jurčák – navrhol, či by nebolo vhodné rozmiestniť po obci koše na psie exkrementy. Poslanci sa vyjadrili, že tieto koše nie sú umiestnené ani v okolitých obciach a okresných mestách. A ak v mestách tieto koše sú, tak iba v určitých zónach.

-Miloš Rafajdus – sa spýtal, kedy budú pristavené veľkokapacitné kontajnery.

Starostka obce odpovedala, že kontajnery budú pristavené od 28.5.2021.

-Pán Pavol Synak – mal pripomienku, že sa mu nedostávajú informácie a že starostka informuje iba určitých občanov. Starostka obce odpovedala, že oficiálna stránka obce je prístupná pre všetkých občanov, ale ak bola myslená facebooková stránka, tak tá je jej súkromný profil, nie oficiálne obecný. Obec podľa zákona sprístupňuje všetky informácie prostredníctvom oficiálnej webovej stránky – facebook nie je povinnosťou obce zriadiť.

**10. Záver**

Nakoľko nikto nemal žiadne pripomienky, návrhy a dotazy, starostka obce poďakovala prítomným za účasť a zasadnutie ukončila o 19:30 hod.

 Mgr. Dagmar Jakubcová

 Starostka obce

Overovatelia:

Mária Králiková: ...................................................

Zuzana Maronová: ...........................................................

Zapísala: Mgr. Edita Podhradská